# DATGANIAD YSGRIFENEDIG

# GAN

# LYWODRAETH CYMRU

|  |  |
| --- | --- |
| **TEITL** | **Cynghorwyr Cenedlaethol ar gyfer Trais yn erbyn Menywod, Trais ar sail Rhywedd, Cam-drin Domestig a Thrais Rhywiol: Adroddiad Blynyddol 2019-20** |
| **DYDDIAD** | **29 Medi 2020** |
| **GAN** | **Jane Hutt, Dirprwy Weinidog a'r Prif Chwip** |

Mae'n bleser gennyf nodi cyhoeddiad Adroddiad Blynyddol 2019-20 a luniwyd gan Yasmin Khan a Nazir Afzal OBE, y Cynghorwyr Cenedlaethol ar gyfer Trais yn erbyn Menywod, Trais ar sail Rhywedd, Cam-drin Domestig a Thrais Rhywiol. Mae hyn hefyd yn bodloni un o ofynion Deddf Trais yn erbyn Menywod, Cam-drin Domestig a Thrais Rhywiol (Cymru) 2015.

Mae'r adroddiad yn disgrifio'r cynnydd a wnaed gan y Cynghorwyr Cenedlaethol wrth gyflawni'r amcanion heriol a bennwyd ganddynt yn eu cynllun blynyddol ar gyfer 2019-20. Mae hefyd yn cynnig gwerthusiad o gyflawniadau Llywodraeth Cymru yn ystod y flwyddyn. Rwy'n falch bod yr adroddiad yn cydnabod y camau breision parhaus a gymerwyd gennym ac yn ddiolchgar iddynt am yr arbenigedd a'r egni y maent yn eu cyflwyno i'w rôl, ac am y cymorth parhaus y maent wedi'i roi i mi a'm swyddogion drwy gydol y cyfnod adrodd.

Gellir gweld yr adroddiad yma:

[https://llyw.cymru/trais-yn-erbyn-menywod-cam-drin-domestig-thrais-rhywiol-adroddiad-blynyddol-y-cynghorwyr-cenedlaethol-2019-202](https://eur01.safelinks.protection.outlook.com/?url=https%3A%2F%2Fllyw.cymru%2Ftrais-yn-erbyn-menywod-cam-drin-domestig-thrais-rhywiol-adroddiad-blynyddol-y-cynghorwyr-cenedlaethol-2019-202&data=02%7C01%7CShyam.Vining%40gov.wales%7Ca019c665082f40782e9608d85e0bd9c0%7Ca2cc36c592804ae78887d06dab89216b%7C0%7C0%7C637362752269741123&sdata=zUkLOfkBdvUtIqRcrFljRnMLnUaKi3eNltQK681vzyY%3D&reserved=0)